CELEX: 62019CN0595
Language: fi
Date: 2019-07-23 00:00:00
Title: asia C-595/19: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 23.7.2019 – Fototre Srl v. Ministero dello Sviluppo Economico ym.

21.10.2019   
            
            
               FI
            
            
               Euroopan unionin virallinen lehti
            
            
               C 357/23
            
         
      Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 23.7.2019 – Fototre Srl v. Ministero dello Sviluppo Economico ym.
      (asia C-595/19)
      (2019/C 357/28)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Amministrativo Regionale per il Lazio
      
         Pääasian asianosaiset
      
      
         Kantaja: Fototre Srl
      
         Vastaajat: Ministero dello Sviluppo Economico, Presidenza del Consiglio dei Ministri ja Gestore dei Servizi Energetici SpA – GSE
      
         Ennakkoratkaisukysymys
      
      Onko unionin oikeus esteenä asetuksen (decreto-legge) nro 91/2014, joka on muutettu laiksi lailla nro 116/2014, 26 §:n 2 ja 3 momentin kaltaisten kansallisten oikeussääntöjen soveltamiselle, joilla rajoitetaan tai viivytetään huomattavalla tavalla lailla jo myönnettyjen ja sellaisten erillissopimusten perusteella määriteltyjen kannustimien myöntämistä, jotka aurinkosähköenergian tuottajayritykset ovat tehneet kyseisestä menettelystä vastuussa olevan julkisen yhtiön eli Gestore dei servizi energetici S.p.A:n kanssa?
      Ovatko tällaiset kansalliset oikeussäännöt unionin oikeuden yleisten oikeusperiaatteiden, kuten perustellun luottamuksen, oikeusvarmuuden, vilpittömän yhteistyön ja tehokkaan vaikutuksen periaatteiden, Euroopan unionin perusoikeuskirjan 16 ja 17 artiklan, direktiivin 2009/28/EY (1) ja siinä säädettyjä tukijärjestelmiä koskevien sääntöjen sekä SEUT 216 artiklan 2 kohdan mukaisia, kun kyseisiä kansallisia säännöksiä tarkastellaan Euroopan energiaperuskirjaan kannalta?
      
         (1)  Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annettu Euroopan parlamentin ja neuvoston direktiivi 2009/28/EY (EUVL 2009, L 140, s. 16)